ज़रूरी जानकारी: Feedback Assistant का इस्तेमाल करके Apple को कोई भी जानकारी सबमिट करने के पहले,कृपया ज़रूरी जानकारी और लाइसेंस के बारे में नीचे पढ़ें।

Feedback Assistant ऐसा सॉफ़्टवेयर टूल है, जो समस्याओं के विवरण वाली ऐसी जानकारी जुटाता है, जो आपको iOS, macOS, tvOS, watchOS, iPadOS, visionOS, या Apple-ब्रांड वाले अन्य प्रोडक (जैसा लागू हो) का इस्तेमाल करते समय मिलती है। यह आपके लागू प्रोडक्ट से वे लॉग एकत्रित करेगा, जिनमें व्यक्तिगत जानकारी, जैसे कि आपका नाम, हार्डवेयर आइडेंटिफ़ायर, नेटवर्क कनेक्शन, लोकेशन, कैलेंडर डेटा और ईमेल पत्राचार शामिल हो सकते हैं। नेटवर्क कनेक्शन लॉग में आपके वायरलेस नेटवर्क कनेक्शन का मेटाडेटा शामिल हो सकता है, जैसे कि आप जिस वायरलेस रूटर से कनेक्ट हैं, उसका हार्डवेयर एड्रेस, आपका डिवाइस जिन डोमेन नामों से संचार कर रहा है, उसके डोमेन नाम, IP एड्रेस और TCP/UDP हेडर(जैसा लागू हो)। आप इन लॉग को Apple को सबमिट करने से पहले या बाद में देख सकते हैं, एडिट कर सकते हैं या इन्हें हटा सकते हैं। आप लिखित फ़ीडबैक भी दे सकते हैं।

अगर आप Feedback Assistant के ज़रिए यह जानकारी सबमिट करने का विकल्प चुनते हैं, तो आप इस बात से सहमत हैं कि Apple इस जानकारी का उपयोग Apple प्रोडक्ट और सेवाओं को बेहतर बनाने के लिए करेगा। 

************

APPLE INC.
FEEDBACK ASSISTANT के लिए सॉफ़्टवेयर लाइसेंस और गोपनीयता अनुबंध 

कृपया APPLE सॉफ़्टवेयर का उपयोग करने से पहले इस सॉफ़्टवेयर लाइसेंस और गोपनीयता अनुबंध (“लाइसेंस”) को ध्यान से पढ़ें। APPLE सॉफ़्टवेयर का उपयोग करके आप इस लाइसेंस की शर्तों को स्वीकार करने की सहमति देते हैं। अगर आप सॉफ़्टवेयर को इलेक्टॉनिक तौर पर एक्सेस कर रहे हैं, तो “सहमत हैं/स्वीकार है” बटन पर टैप करके या क्लिक करके इस लाइसेंस की शर्तों से बाध्य होने के बारे में आपकी सहमति का संकेत दें। अगर आप इस लाइसेंस की शर्तों से सहमत नहीं हैं और डेटा संग्रह के लिए सहमति नहीं देते हैं, तो सॉफ़्टवेयर का उपयोग न करें और "असहमत/अस्वीकार करें" बटन पर टैप या क्लिक न करें और सॉफ़्टवेयर का उपयोग करके लॉग या अन्य जानकारी APPLE को न भेजें। 

1. सामान्य। 
A. Apple, और तीसरे पक्ष का कोई भी सॉफ़्टवेयर, दस्तावेज़ीकरण, इंटरफ़ेस, कंटेंट, फ़ॉन्ट और इस लाइसेंस से संलग्न अन्य डेटा, जो डिस्क पर, रीड ओनली मेमोरी में हो या किसी अन्य मीडिया या किसी भी अन्य रूप में हो (समग्र रूप से "Apple सॉफ़्टवेयर") और लाइसेंस प्राप्त हो, वह Apple Inc. (“Apple”) द्वारा लाइसेंस की शर्तों के अंतर्गत सिर्फ़ उपयोग के लिए है और उसे आपको बेचा नहीं गया है। Apple और/या Apple के लाइसेंसकर्ता(एक से अधिक लाइसेंसकर्ता), Apple सॉफ़्टवेयर का स्वामित्व अपने पास रखते हैं और उन सभी अधिकारों को अपने पास सुरक्षित रखते हैं जिन्हें स्पष्ट रूप से आपको प्रदान नहीं किया गया है। इस लाइसेंस की शर्तें तब तक Apple द्वारा प्रदान किए गए ऐसे किसी भी सॉफ़्टवेयर अपग्रेड को नियंत्रित करेंगी जो मूल Apple सॉफ़्टवेयर उत्पाद को प्रतिस्थापित करता है और/या उसका अनुपूरक बनता है, जब तक कि इस तरह के अपग्रेड के साथ एक अलग लाइसेंस न हो, जिस स्थिति में उस लाइसेंस की शर्तें लागू होंगी।

B. Apple सॉफ़्टवेयर द्वारा प्रदर्शित या उसके माध्यम से एक्सेस किए गए किसी भी कंटेंट में निहित स्वत्वाधिकार और बौद्धिक संपदा अधिकार, कंटेंट से संबंधित स्वामी के हैं। ऐसा कंटेंट, कॉपीराइट या बौद्धिक संपदा संबंधी अन्य कानूनों और संधियों द्वारा संरक्षित हो सकता है, और ऐसे कंटेंट पर उसे प्रदान करने वाले तीसरे पक्ष के उपयोग की शर्तें लागू हो सकती हैं। यह लाइसेंस आपको इस प्रकार के कंटेंट का उपयोग करने का अधिकार नहीं देता है और न ही इस प्रकार का कंटेंट आपको निरंतर उपलब्ध कराए जाने की गारंटी देता है।

2. लाइसेंस के अनुमत उपयोग और प्रतिबंध।
A. लाइसेंस। इस लाइसेंस के नियमों और शर्तों के अधीन, Apple को (i) Apple के कस्टमर सीड प्रोग्राम, Apple बीटा प्रोग्राम में आपकी भागीदारी, और /या Apple डेवलपर प्रोग्राम (सामूहिक रूप से, "सीड प्रोग्राम") के आपके मूल्यांकन के हिस्से के तौर पर कि सीड प्रोग्राम के तहत आपको प्रदान किया गया Apple प्री-रिलीज़ सॉफ़्टवेयर और/या हार्डवेयर आपके सिस्टम पर कैसा प्रदर्शन करता है या (ii) Apple को आपके कंप्यूटर, डिवाइस, या हार्डवेयर वापस करने या उसे बदलने के संबंध में डायग्नोस्टिक, तकनीकी, उपयोग और संबंधित लॉग और आपके कंप्यूटर, डिवाइस, हार्डवेयर, सिस्टम और एप्लिकेशन सॉफ़्टवेयर और बाह्य पेरिफ़ेरल ("आपका सिस्टम") से जुड़ी जानकारी मुहैया करने के उद्देश्यों के लिए इस लाइसेंस की अवधि के दौरान आपके स्वामित्व या नियंत्रण वाले Apple-ब्रांड वाले संबंधित उत्पादों पर Apple सॉफ़्टवेयर इंस्टॉल करने और उनका उपयोग करने के लिए आपको सीमित, गैर-विशिष्ट लाइसेंस प्रदान किया जाता है। आप इस Apple सॉफ़्टवेयर का उपयोग सिर्फ़ तभी कर सकते हैं, अगर (x) आप किसी सीड प्रोग्राम के सदस्य हों, (y) किसी Apple उत्पाद की अधिकृत वापसी या बदलने से संबंधित हों या (z) आपको पूरी तरह Apple के विवेक से Apple द्वारा इसकी अनुमति दी गई हो। आप आंतरिक उपयोग के लिए Apple सॉफ़्टवेयर की सिर्फ़ उतनी ही कॉपी बना सकते हैं, जितनी की लाइसेंस के अंतर्गत दी गई अनुमति के अनुसार Apple सॉफ़्टवेयर का उचित रूप से उपयोग करने के लिए आवश्यक है; बशर्ते कि आप मूल सॉफ़्टवेयर में शामिल कॉपीराइट या मालिकाना अधिकार की सभी सूचनाएं, Apple सॉफ़्टवेयर की हर एक कॉपी या उसके हर एक हिस्से पर पुनरुत्पादित करते हैं। यह लाइसेंस आपको Apple सॉफ़्टवेयर का उपयोग किसी भी अन्य उद्देश्य के लिए करने का अधिकार नहीं देता है, और आप Apple सॉफ़्टवेयर को ऐसे नेटवर्क पर वितरित या उपलब्ध नहीं कर सकते हैं जहां इसका उपयोग एक ही समय में एक से अधिक कंप्यूटर या डिवाइसों द्वारा किया जा सकता हो। यहां स्पष्ट रूप से कहे गए को छोड़ कर, Apple की किसी भी बौद्धिक संपदा के तहत कोई भी अन्य अधिकार या लाइसेंस नहीं दिया गया है या दिया गया नहीं माना जाएगा. 

B. कोई रिवर्स इंजीनियरिंग नहीं; उपयोग संबंधी अन्य प्रतिबंध। आप Apple सॉफ़्टवेयर या उसके किसी भी भाग की प्रति नहीं बना सकते (इस लाइसेंस द्वारा स्पष्ट रूप से दी गई अनुमति को छोड़कर), उसे डिकंपाइल, रिवर्स इंजीनियर, डिसअसेंबल नहीं कर सकते, उसका सोर्स कोड प्राप्त नहीं कर सकते, उसे डिक्रिप्ट नहीं कर सकते, उसे संशोधित नहीं कर सकते हैं या उसके व्युत्पन्न कार्य नहीं बना सकते हैं और आप सहमति देते हैं कि आप दूसरों को भी ऐसा नहीं करने देंगे (किसी भी पूर्ववर्ती प्रतिबंध के अनुसार और उसकी सीमा तक ऐसे उपयोग को छोड़ कर जो कि केवल लागू होने वाले नियम या ओपन सोर्स घटकों के उपयोग को नियंत्रित करने वाली लाइसेंस की शर्तों द्वारा निषिद्ध है जो Apple सॉफ़्टवेयर के साथ शामिल हो सकती हैं), या उसे अपने खुद के प्रोग्राम में शामिल नहीं करेंगे या उसके साथ कंपाइल नहीं करेंगे। आप सभी लागू कानूनों के अनुपालन में Apple सॉफ़्टवेयर का उपयोग करने के लिए सहमत हैं, इसमें उस देश या क्षेत्र के स्थानीय कानून शामिल हैं जिसमें आप रहते हैं या जिसमें आप Apple सॉफ़्टवेयर को डाउनलोड या उसका उपयोग करते हैं।

3. ट्रांसफ़र। आप Apple सॉफ़्टवेयर को किराए पर, लीज़ पर, उधारी पर नहीं दे सकते या उसे बेच नहीं सकते, ट्रांसफ़र नहीं कर सकते या अन्यथा उसे पुनर्वितिरित नहीं कर सकते या उसका उप-लाइसेंस नहीं दे सकते हैं।

4. कोई भी सहायता और रखरखाव नहीं। Apple, Apple सॉफ़्टवेयर के लिए आपको कोई रखरखाव, तकनीकी या अन्य सहायता प्रदान करने या Apple सॉफ़्टवेयर के लिए कोई अपडेट प्रदान करने के लिए बाध्य नहीं है। 

5. डेटा एकत्रित करने और उसका उपयोग करने की सहमति।
A. Feedback Assistant ऐप के लिए विश्लेषिकी डेटा। अगर आप Apple सॉफ़्टवेयर के विश्लेषणात्मक संग्रह (Feedback Assistant एप्लिकेशन) का विकल्प चुनते हैं, तो आप सहमत हैं कि Apple और उसके सहयोगी और एजेंट, नैदानिक, तकनीकी, उपयोग और संबंधित जानकारी जिसमें विशिष्ट सिस्टम या हार्डवेयर पहचानकर्ता, आपके डिवाइस, कंप्यूटर सिस्टम और उसके एप्लिकेशन सॉफ़्टवेयर व सहायक उपकरणों की जानकारी शामिल है लेकिन इन्हीं तक सीमित नहीं है, जिसे Apple के उत्पादों व Apple सॉफ़्टवेयर से संबंधित सेवाओं को उन्नत करने व उपलब्ध कराने और Apple सॉफ़्टवेयर से संबंधित अन्य सेवाएँ (यदि कोई हैं) और उत्पाद संबंधी सहायता की सुविधा देने और इस लाइसेंस की शर्तों का अनुपालन करने के लिए समय-समय पर एकत्रित किया गया है, को एकत्रित, रखरखाव संसाधित व उपयोग कर सकते हैं। Apple ऊपर बताए गए उद्देश्यों के लिए इस जानकारी का उपयोग तब तक कर सकता है जब तक कि एकत्रित की गई जानकारी किसी ऐसे स्वरूप में हो, जिससे व्यक्तिगत रूप से आपकी पहचान ज़ाहिर न होती हो। Apple के साझेदारों और तीसरे पक्ष को डेवलपर्स को Apple के उत्पादों के साथ उपयोग हेतु डिज़ाइन किए गए उनके सॉफ़्टवेयर, हार्डवेयर और सेवाओं में सुधार करने में सहायता के लिए Apple ऐसे किसी भी साझेदार और तीसरे पक्ष को डेवलपर को निदान जानकारी का कोई भाग प्रदान कर सकता है, जो कि साझेदार या तीसरे-पक्ष के डेवलपर के सॉफ़्टवेयर, हार्डवेयर और/या सेवाओं के लिए प्रासंगिक हो, जब तक कि निदान जानकारी ऐसे रूप में हो, जिससे व्यक्तिगत रूप से आपकी पहचान ज़ाहिर न होती हो।  
B. Apple को सबमिट किए गए विस्तृत लॉग। इस Apple सॉफ़्टवेयर के उपयोग के ज़रिए, आपको अपने सिस्टम से जानकारी को अपने आप अटैच करने का विकल्प मिलेगा, जिसमें Apple सिस्टम प्रोफ़ाइल रिपोर्ट, क्रैश लॉग, स्पिन लॉग, हैंग लॉग, इंस्टॉल लॉग, कर्नेल पैनिक लॉग और फ़ुल सिस्टम लॉग (“विस्तृत लॉग”) शामिल हैं, लेकिन यह इन्हीं तक सीमित नहीं है। अगर आप Apple सॉफ़्टवेयर का उपयोग करके Apple को कोई भी विस्तृत लॉग सबमिट करने का फैसला करते हैं, तो आपके नाम और ईमेल पते को आपके सबमिशन में शामिल किया जाएगा और आपके द्वारा अटैच किए गए लॉग में व्यक्तिगत पहचान-योग्य जानकारी शामिल हो सकती है, जिसमें सीमा-रहित रूप से आपका अकाउंट नाम, आपके संपर्कों के बारे में जानकारी, कैलेंडर ईवेंट और ईमेल पत्राचार शामिल हो सकते हैं। ये विस्तृत लॉग प्रदान करना स्वैच्छिक है, लेकिन आप जिस सीमा तक इन्हें प्रदान करने का विकल्प चुनते हैं, आप यह स्वीकार करते हैं और इस बात से सहमत हैं कि Apple इनका उपयोग नैदानिक उद्देश्यों के लिए और उत्पाद या सेवा में सुधार के लिए कर सकता है। जब तक कि गड़बड़ियों का समाधान नहीं हो जाता है, Apple इन विस्तृत लॉग को अपने पास बनाए रख सकता है.

C. Apple को सबमिट की गई सिस्टम विशेषताएं। इसके अलावा, Apple सॉफ़्टवेयर में यह विशेषता हो सकती है, कि वह आपके सिस्टम से कुछ विशेष सॉफ़्टवेयर एप्लिकेशन की सूची, विशेषताओं और कार्यात्मकता को और साथ ही ऐसे एप्लिकेशन, विशेषताओं और कार्यात्मकता (“विशेषताएं”) के बारे में उपयोग संबंधी जानकारी को कंपाइल कर सकती है। यह सूची Apple को तब तक नहीं भेजी जाती है, जब तक कि आप इसे भेजने का विकल्प नहीं चुनते हैं। अगर यह विशेषता ऑफ़र की जाती है, तो Apple सॉफ़्टवेयर एकत्रित की गई विशेषताओं की सूची प्रदान करता है और Apple को सबमिट करने के पहले किसी भी विशेष विशेषता को निकालने में आपको सक्षम बनाता है। Apple को ये विशेषताएं प्रदान करना स्वैच्छिक है, लेकिन आप जिस सीमा तक इन्हें प्रदान करने का विकल्प चुनते हैं, आप यह स्वीकार करते हैं और इस बात से सहमत हैं कि Apple इनका उपयोग सीड प्रोग्राम को बेहतर बनाने के लिए और उत्पाद या सेवा में सुधार के लिए कर सकता है। Apple इन विशेषताओं को अपने पास तब तक बनाए रख सकता है, जब तक कि गड़बड़ियों का समाधान नहीं हो जाता। 

D. गोपनीयता नीति। आपकी जानकारी को हर समय Apple की गोपनीयता नीति के अनुसार व्यवहार में लाया जाएगा, जिसे https://www.apple.com/legal/privacy/ पर देखा जा सकता है।

6. गोपनीयता.
A. आप इस बात से सहमत हैं कि इसके तहत लाइसेंसीकृत Apple सॉफ़्टवेयर और Apple द्वारा आपको प्रकट की गई ऐसी सभी जानकारी को, जो ऐसे Apple सॉफ़्टवेयर से संबंधित है, “गोपनीय जानकारी” माना जाएगा और इस रूप में संदर्भित किया जाएगा। हालांकि गोपनीय जानकारी में यह शामिल नहीं होता है: (a) वह जानकारी जो वर्तमान में या बाद में आपकी किसी गलती या उल्लंघन के बिना ऐसे तरीके से आम तौर पर जनता के लिए उपलब्ध है या हो जाती है, जो कानून सम्मत हो या जिसे Apple द्वारा अधिकृत किया गया हो (b) ऐसी जानकारी जिसके बारे में आप यह बता सकते हैं कि Apple द्वारा आपको प्रकट करने के पहले वह उचित रूप से आपके अधिकार में थी; (c) ऐसी जानकारी जिसे आपके द्वारा स्वतंत्र रूप से किसी भी गोपनीय जानकारी के उपयोग के बिना विकसित किया गया था; या (d) ऐसी जानकारी, जिसे आपके द्वारा किसी ऐसे तीसरे पक्ष से उचित तरीके से प्राप्त किया गया था, जिसे इस जानकारी को ट्रांसफ़र या प्रकट करने का अधिकार Apple द्वारा दिया गया था। 

B. आप इस बात से सहमत होते हैं कि आप इन्हें छोड़कर किसी भी अन्य व्यक्ति को यह गोपनीय जानकारी नहीं बताएंगे, प्रकाशित नहीं करेंगे या प्रसारित नहीं करेंगे: (1) आपके ऐसे कर्मचारी या अनुबंधकर्ता, जिन्हें इसे जानने की साबित करने योग्य आवश्यकता हो, जिनके आपके प्रति ऐसे बाध्यकरी, लिखित, गोपनीयता दायित्व मौजूद हों, जो ऐसी गोपनीय जानकारी को अनधिकृत प्रकटीकरण से सुरक्षित बनाते हों, या (2) Apple के सीड प्रोग्राम के ऐसे अन्य प्रतिभागी, लेकिन ऐसा सिर्फ़ Apple द्वारा लागू सीड वेब पोर्टल (अगर कोई हो) के ज़रिए Apple द्वारा प्रदान किए गए Apple सॉफ़्टवेयर के गोपनीय चर्चा फ़ोरम के उपयोग के ज़रिए ही किया जा सकता है। इसके अलावा आप गोपनीय जानकारी के किसी भी अनधिकृत उपयोग, प्रकटीकरण, प्रकाशन या प्रसार को रोकने के लिए उचित सावधानी बरतने के लिए भी सहमत होते हैं। आप सहमत होते हैं कि आप गोपनीय जानकारी का उपयोग अन्यथा किसी भी स्थिति में ऐसे हर मौके पर Apple के अधिकृत प्रतिनिधि की पूर्व लिखित स्वीकृति के बिना अपने या किसी तीसरे पक्ष के लाभ के लिए नहीं करेंगे। सभी गोपनीय जानकारी Apple की एकमात्र संपत्ति बनी रहती है। आपके पास ऐसी किसी भी गोपनीय जानकारी का कोई भी निहित लाइसेंस या अन्य अधिकार नहीं है, जिसे 2A में विशेष रूप से नहीं दिया गया है।

C. आप एतद्वारा यह स्वीकार करते हैं कि गोपनीय जानकारी के अनधिकृत प्रकटीकरण या उपयोग की वजह से Apple को ऐसी अपूरणीय क्षति और काफ़ी अधिक नुकसान हो सकता है, जिसका पता लगाना मुश्किल हो सकता है। इसके अनुसार आप इस बात से सहमत होते हैं, कि Apple को उसके पास मौजूद किसी भी अन्य अधिकार और उपाय के अलावा इस लाइसेंस के तहत दायित्वों को लागू करने के लिए न्यायालय से तत्काल राहत आदेश प्राप्त करने का अधिकार होगा।

7. समाप्ति। यह लाइसेंस इसके समाप्त होने तक प्रभावी रहेगा। अगर आप इस लाइसेंस के किसी भी नियम का पालन करने में असफल रहते हैं तो इस लाइसेंस के तहत आपके अधिकार स्वतः समाप्त हो जाएँगे या अन्यथा Apple की ओर से बिना किसी नोटिस के प्रभावी नहीं रहेंगे। इसके अलावा, अगर Apple के ऑपरेटिंग सिस्टम का नया संस्करण या ऐसा Apple सॉफ़्टवेयर रिलीज़ होता है, जो Apple सॉफ़्टवेयर के इस संस्करण के साथ सुसंगत नहीं है, तो Apple के पास इस लाइसेंस को समाप्त करने का अधिकार सुरक्षित है। इस लाइसेंस के समाप्त हो जाने के बाद, आप Apple सॉफ़्टवेयर का उपयोग पूरी तरह से बंद कर देंगे और Apple सॉफ़्टवेयर की पूर्ण या आंशिक, सभी कॉपी को नष्ट कर देंगे। इस लाइसेंस के सेक्शन 2B, 5 (लेकिन इसकी समाप्ति के पहले की सीमा तक ही), 6, 7, 8 (लेकिन इसकी समाप्ति के पहले बताई गई सीमा तक ही), 9, 10, 11, 12, 14, 15, और 16 ऐसी किसी भी समाप्ति के बाद भी बने रहेंगे।

8. फ़ीडबैक। Apple सॉफ़्टवेयर आपको आपके सिस्टम या Apple सॉफ़्टवेयर के बारे में बग रिपोर्ट, प्रश्नावलियां, उन्नत अनुरोध, समस्या की रिपोर्ट और/या सपोर्ट संबंधी जानकारी (सामूहिक रूप से, “फ़ीडबैक”) Apple को देने का मौका देगा। सेक्शन 5 में अन्यथा कहे गए को छोड़ कर, आप इस बात से सहमत होते हैं कि इसके विपरीत कोई अलग लिखित समझौते की अनुपस्थिति में Apple आपके द्वारा किसी भी उद्देश्य के लिए दिए गए फ़ीडबैक का उपयोग करने के लिए स्वतंत्र होगा। आप Apple को यह भी दर्शाते हैं कि आपके पास Apple को फ़ीडबैक देने और उपरोक्त अधिकार देने के सभी आवश्यक अधिकार मौजूद हैं।

9. वारंटियों का अस्वीकरण। 
A. आप स्पष्ट रूप से स्वीकार करते हैं और सहमत होते हैं कि, लागू कानून द्वारा अनुमत सीमा तक, Apple सॉफ़्टवेयर का उपयोग आपके एकमात्र जोखिम पर है और संतोषजनक गुणवत्ता, प्रदर्शन, सटीकता और प्रयास से संबंधित संपूर्ण जोखिम आपका है। 

B. लागू कानून द्वारा अनुमत अधिकतम सीमा तक, Apple सॉफ़्टवेयर “जैसा है” और “जैसे उपलब्ध है” के रूप में, सभी दोषों के साथ और किसी भी प्रकार की वारंटी के बिना प्रदान किया जाता है और Apple तथा Apple के लाइसेंसकर्ता (सामूहिक रूप से सेक्शन 9 और 10 के प्रयोजनों के लिए “Apple” के रूप में संदर्भित) Apple सॉफ़्टवेयर और सेवाओं के संबंध में सभी वारंटी और शर्तों को अस्वीकार करते हैं, चाहे वे स्पष्ट, निहित या वैधानिक हों, जिसमें निहित वारंटी और/या व्यापारिकता, संतोषजनक गुणवत्ता, किसी विशेष उद्देश्य के लिए उपयुक्तता, सटीकता, शांतिपूर्ण आनंद और तीसरे पक्ष के अधिकारों के गैर-उल्लंघन की शर्तें शामिल हैं, लेकिन इन्हीं तक सीमित नहीं हैं। 

C. Apple आपके Apple सॉफ़्टवेयर के आनंद में हस्तक्षेप के लिए वारंटी नहीं देता है, साथ ही ऐसी कोई वारंटी नहीं दी जाती है कि Apple सॉफ़्टवेयर में निहित कार्य आपकी आवश्यकताओं को पूरा करेंगे, कि Apple सॉफ़्टवेयर का संचालन निर्बाध या त्रुटि-रहित होगा, कि Apple सॉफ़्टवेयर तीसरे पक्ष के किसी भी सॉफ़्टवेयर, एप्लिकेशन या तीसरे पक्ष की सेवाओं के साथ संगत होगा या काम करेगा या कि Apple सॉफ़्टवेयर में दोषों को ठीक किया जाएगा। इस APPLE सॉफ़्टवेयर को इंस्टॉल करने पर तीसरे पक्ष के सॉफ़्टवेयर, ऐप्लिकेशन या तीसरे पक्ष की सेवाओं साथ ही APPLE प्रोडक्ट और सेवाओं की उपलब्धता और उपयोगिता प्रभावित हो सकती है। 

D. इसके अलावा आप यह भी स्वीकार करते हैं कि APPLE सॉफ़्टवेयर को ऐसी परिस्थितियों या परिवेश के उद्देश्य से नहीं बनाया गया है जहाँ विफलता या समय में विलंब या त्रुटियाँ या पुनरावृत्तियों में APPLE सॉफ़्टवेयर द्वारा प्रदान किए जाने वाले कंटेंट, डेटा या जानकारी, मृत्यु, व्यक्तिगत क्षति या गंभीर शारीरिक या पर्यावरणीय क्षति का कारण बन सकते हैं, जिसमें बिना प्रतिबंध के नाभिकीय सुविधाएँ, विमान नेविगेशन या संचार व्यवस्था, हवाई यातायात नियंत्रण, जीवन अवलंब या आयुध प्रणालियाँ भी शामिल हैं। 

E. APPLE या APPLE अधिकृत प्रतिनिधि द्वारा दी गई कोई भी मौखिक या लिखित जानकारी या सलाह कोई वारंटी निर्मित नहीं करेगी। अगर APPLE सॉफ़्टवेयर में कोई खराबी आ जाती है, तो आपको आवश्यक सर्विसिंग, मरम्मत या सुधार की पूर्ण लागत का वहन करना होगा। कुछ क्षेत्राधिकार उपभोक्ता के लागू वैधानिक अधिकारों पर निहित वारंटी या सीमाओं के बहिष्कार की अनुमति नहीं देते हैं, इसलिए उपरोक्त बहिष्कार और सीमाएँ आप पर लागू नहीं हो सकती हैं। 

10. उत्तरदायित्व की सीमाएँ। इस लाइसेंस में अन्यथा बताए गए को छोड़कर, लागू कानून द्वारा प्रतिबंधित नहीं होने की सीमा तक, किसी भी स्थिति में व्यक्तिगत चोट या किसी भी आकस्मिक, विशेष, अप्रत्यक्ष, या परिणामी क्षति के लिए APPLE उत्तरदायी नहीं होगा, चाहे जो भी स्थिति हो, जिसमें शामिल हैं लेकिन यह इन्हीं तक सीमित नहीं हैं, लाभों की हानि की क्षति, डेटा का खराब होना या उसकी हानि, कोई भी डेटा या जानकारी प्रसारित करने या प्राप्त करने की विफलता, व्यापार में रुकावट, या कोई भी अन्य व्यावसायिक क्षति या हानि, जो आपके द्वारा APPLE सॉफ़्टवेयर या तीसरे पक्ष के किसी भी सॉफ़्टवेयर या APPLE सॉफ़्टवेयर से संयोजित ऐप्लिकेशन का उपयोग करने में असमर्थता के कारण हुई है या जो उससे संबंधित है, भले ही ऐसी क्षति या हानि, देयता के सिद्धान्त (अनुबंध, अपकृत्य या अन्यथा) के अंतर्गत मान्य हो और भले ही ऐसे नुकसानों की संभावना से APPLE को अवगत करा दिया गया हो। कुछ क्षेत्राधिकार व्यक्तिगत चोट, या आकस्मिक या परिणामी क्षतियों के लिए देयता के बहिष्करण या परिसीमन की अनुमति नहीं देते हैं, इसलिए हो सकता है कि यह सीमा आप पर लागू न हो। किसी भी स्थिति में सभी क्षतियों के लिए Apple की कुल देयता (व्यक्तिगत चोट वाले मामलों में लागू कानून द्वारा आवश्यक के अलावा) पचास डॉलर ($50.00) से अधिक नहीं होगी। उपर्युक्त सीमाएँ तब भी लागू होंगी, जब उपर्युक्त उपाय अपने आवश्यक उद्देश्य में असफल हो जाए।

11. निर्यात नियंत्रण। संयुक्त राज्य अमेरिका के कानून द्वारा अधिकृत और कानून का क्षेत्राधिकार जिसके अंतर्गत Apple सॉफ़्टवेयर प्राप्त किया गया था, इसके सिवाय आप Apple सॉफ़्टवेयर का उपयोग या इसका निर्यात या पुनः निर्यात नहीं कर सकते हैं। विशेष रूप से, लेकिन बिना किसी सीमा के, Apple सॉफ़्टवेयर को (क) संयुक्त राज्य अमेरिका द्वारा प्रतिबंधित देश में या (ख) विशेष रूप से नामित राष्ट्रों की अमेरिकी ट्रेज़री विभाग की सूची या अमेरिकी वाणिज्य विभाग के विशेष अभिहीत व्यक्तियों या निकाय की सूची या अन्य किसी प्रतिबंधित पक्षों की सूची में निहित किसी व्यक्ति को निर्यात या पुनः निर्यात नहीं किया जा सकता है। Apple सॉफ़्टवेयर को डाउनलोड करके और इसका उपयोग करके, आप प्रतिनिधित्व करते हैं और वारंटी देते हैं कि आप ऐसे किसी भी देश में नहीं रह रहे हैं, या सूची में मौजूद नहीं हैं। आप यह भी सहमति देते हैं कि आप संयुक्त राज्य के कानून द्वारा निषिद्ध किसी भी उद्देश्य के लिए Apple सॉफ़्टवेयर का उपयोग नहीं करेंगे, जिसमें बिना किसी सीमा के, मिसाइलों, परमाणु, रासायनिक या जैविक हथियारों का विकास, डिज़ाइन, निर्माण या उत्पादन शामिल है।

12. कोई भी छूट या असाइनमेंट नहीं। इस लाइसेंस के अंतर्गत किसी भी देरी या विफलता से इसके प्रावधानों में कोई छूट नहीं मिलेगी, जब तक कि ऐसा Apple के उपयुक्त अधिकृत प्रतिनिधि द्वारा स्पष्ट रूप से लिखित, हस्ताक्षरित न हो, और किसी भी एकल छूट से निरंतर या बाद में मिलने वाली कोई छूट निर्मित नहीं होगी। आप Apple की पूर्व लिखित स्वीकृति के बिना इस लाइसेंस को, पूरी तरह या आंशिक रूप से असाइन नहीं कर सकते हैं। पुष्टि न होने वाला कोई भी असाइनमेंट शून्य और निरर्थक होगा. 

13. सरकारी अंतिम उपयोगकर्ता। Apple सॉफ़्टवेयर और संबंधित दस्तावेज़ीकरण "वाणिज्यिक उत्पाद" हैं, जैसा कि इस शब्द को 48 C.F.R. §2.101 में परिभाषित किया गया है, जिसमें "वाणिज्यिक कंप्यूटर सॉफ़्टवेयर" और "वाणिज्यिक कंप्यूटर सॉफ़्टवेयर दस्तावेज़ीकरण" शामिल हैं, क्योंकि ऐसे शब्दों का उपयोग 48 C.F.R. §12.212 या 48 C.F.R. §227.7202 में किया जाता है, जैसा लागू हो। 48 C.F.R.§12.212 या 48 C.F.R.§227.7202-1 से 227.7202-4 के अनुरूप, जैसा लागू हो, वाणिज्यिक कंप्यूटर सॉफ़्टवेयर और वाणिज्यिक कंप्यूटर सॉफ़्टवेयर दस्तावेज़ीकरण को अमेरिकी सरकार के अंतिम उपयोगकर्ताओं को (क) केवल वाणिज्यिक उत्पादों के रूप में, और (ख) केवल उन अधिकारों के साथ लाइसेंस दिया जा रहा है जो यहाँ के नियमों और शर्तों के अनुसार अन्य सभी अंतिम उपयोगकर्ताओं को दिए गए हैं। अप्रकाशित-अधिकार, संयुक्त राज्य के कॉपीराइट कानून के द्वारा आरक्षित हैं।

14. नियंत्रण कानून और अलग करने की योग्यता। यह लाइसेंस, अपने कानूनी सिद्धांतों के टकराव को छोड़कर, कैलिफ़ोर्निया राज्य के कानूनों के अनुसार नियंत्रित होगा और समझा जाएगा। वस्तुओं की अंतर्राष्ट्रीय बिक्री के अनुबंध में यह लाइसेंस संयुक्त राष्ट्र संधिपत्र द्वारा शासित नहीं होगा, जिसका प्रयोग स्पष्ट रूप से अपवर्जित है। अगर किसी भी कारण से सक्षम क्षेत्राधिकार के न्यायालय को कोई प्रावधान, या उसका हिस्सा अप्रवर्तनीय लगता है, तो इस लाइसेंस का शेष हिस्सा पूर्ण रूप से बाध्य और प्रभावी होगा।

15. पूर्ण अनुबंध: शासी भाषा। यह लाइसेंस आपके और Apple के बीच Apple सॉफ़्टवेयर के उपयोग से संबंधित संपूर्ण अनुबंध का निर्माण करता है और ऐसी विषय वस्तु के संबंध में सभी पूर्व या समसामयिक समझ का स्थान ले लेता है। इस लाइसेंस में कोई भी संशोधन या परिवर्तन तब तक बाध्यकारी नहीं होगा जब तक कि वह लिखित रूप में न हो और Apple द्वारा हस्ताक्षरित न हो। इस लाइसेंस का कोई भी अनुवाद स्थानीय आवश्यकताओं के लिए किया जाता है और अंग्रेज़ी तथा गैर-अंग्रेज़ी संस्करणों बीच होने वाले विवाद की स्थिति में, अगर आपके क्षेत्राधिकार की सीमा में स्थानीय कानून द्वारा ऐसा निषिद्ध न हो, तो इस लाइसेंस का अंग्रेज़ी संस्करण मान्य होगा।

16. तीसरे पक्ष अभिस्वीकृतियाँ। Apple सॉफ़्टवेयर के कुछ घटक, Apple सॉफ़्टवेयर के साथ शामिल तीसरे पक्ष के ओपन सोर्स प्रोग्राम, Apple द्वारा उसकी ओपन सोर्स वेबसाइट (https://opensource.apple.com) (“ओपन सोर्स वाले घटक”) पर उपलब्ध कराए जा सकते हैं। ऐसे घटकों के लिए अभिस्वीकृतियाँ, लाइसेंसिंग की शर्तें और अस्वीकरण, Apple सॉफ़्टवेयर के इलेक्ट्रॉनिक दस्तावेज़ों में शामिल हैं। चूंकि आपको अन्य अधिकार हो सकते हैं, इसलिए कृपया ओपन सोर्स घटकों में मौजूद इलेक्ट्रॉनिक दस्तावेज़ देखें। आप यह स्पष्ट रूप से यह स्वीकार करते हैं कि अगर Apple हार्डवेयर की विफलता या क्षति, Apple सॉफ़्टवेयर के ओपन सोर्स घटकों में संशोधन के परिणामस्वरूप होती है, तो ऐसी विफलता या क्षति को Apple हार्डवेयर वारंटी की शर्तों से निकाल दिया जाता है। 

EA1920
०९/०९/२०२४